text: Mand omkommet i brand nær Tønder
  04 januar 2015 kl. 08.43
  En brand i et hus i landsbyen Hjerpsted ved Tønder sent lørdag aften har kostet en 58 årig mand livet.
  Vagthavende ved Syd og Sønderjyllands Politi Jesper Hansen bekræfter overfor TV SYD, at en person er omkommet ved branden og at de pårørende nu er blevet underrettet.
  Tønder Brandvæsen fik alarmen lørdag aften klokken 22.46. Ifølge vagthavende ved Tønder Brandvæsen Thomas Lund Sørensen var et af værelserne overtændt og der var kraftig rødudvikling i huset.
  Det lykkedes dog ret hurtigt at få branden under kontrol, med hjælp fra de frivillige brandværn i Visby, Højer og Bredebro.
  Årsagen til branden er uvis oplyser politiet.
  Brand, lørdag kl. 2247 på Hjerpstedvej i Hjerpsted. 1 person fundet død, form. beboeren på adr. Pårørende underrettet #politidk
  
  